**Zápisnica**

**z 6. zasadnutia Obecného zastupiteľstva konaného dňa 19.augusta 2015 o 18:00 hod. na Obecnom úrade v Dolnom Kalníku**

**Prítomní**: podľa prezenčnej listiny

**Program:**

1. Záhájenie,prezentácia, schválenie programu OZ a určenie zapisovateľa a overovateľov zápisnice

2. Komunikácia IBV Kliny – postup prác

3. Predaj obecných pozemkov v časti Farské

4. Odvodnenie v starej časti obce

5. Rôzne

6. Diskusia

7. Záver

**Bod 1**

Starostka obce zahájila zasadnutie obecného zastupiteľstva, privítala prítomných. OZ jednohlasne schválilo program zasadnutia a ako zapisovateľa určilo RNDr. Záhradníkovú , za overovateľov zápisnice určilo Ing. Sedmáka a p. Huntatu.

**Hlasovanie**: - prítomnosť - 5 poslancov – 100 %

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **22 /2015 zo dňa 19.8.2015**

* **schvaľuje** program OZ, zapisovateľa a overovateľov zápisnice.

**Bod 2**

Starostka obce informovala poslancov o začatí stavebných prác v lokalite Kliny. Stavebníkom a investorom je p. Muller a na realizáciu stavby si vybral p. Kubova z firmy ARZALEX s.r.o. Obecné zastupiteľstvo sa po dohode rozhodlo vyvolať pracovné stretnutie za prítomnosti p. Kubova,  p. Mullera a obyvateľov z  časti Kliny aby nás informovali o postupe prác a harmonograme činnosti.

**Bod 3**

Starostka obce predkladá poslancom predaj obecného pozemku parcela reg. C-KN č. 314/30 vo vlastníctve obce, v k.ú. Dolný Kalník. Jediným uchádzačom o kúpu pozemku bol Mgr. Marek Barčík

**Hlasovanie**: - prítomnosť - 5 poslancov – 100 %

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **23 /2015 zo dňa 19.8.2015**

* **schvaľuje**

Predaj obecného pozemku v k.ú. Dolný Kalník parc. reg. C-KN 314/30 vo vlastníctve obce Dolný Kalník, vedenej na LV č. 126, trvalé trávnaté porasty o výmere 636 m2

p. Mgr. Marekovi Barčíkovi, ktorý splnil všetky podmienky priameho predaja majetku vo vlastníctve obce. Kúpna cena predstavuje 30,55 eur /m², ktorá je vyššia ako cena za m², ktorá bola stanovená znaleckým posudkom č. 115/2015 zo dňa 30.07.2015 Ing. Jánom Gregušom.

**- schvaľuje**

Uzavretie predloženej kúpnej zmluvy medzi obidvomi zúčastnenými stranami.

**Bod 4**

Starostka obce informovala o potrebe realizácie odvodnenia v starej časti obce a v okolí obecného úradu, kde sa sústreďuje veľké množstvo vody, ktorá v určitých miestach stojí a neodteká. Poslanci navrhujú prizvať odborníka aby navrhol možné riešenie odvodnenia.

**Bod 5 Rôzne**

**Bod 6 Diskusia**

**Bod 7 Záver**

Starostka obce poďakovala poslancom za účasť..

V Dolnom Kalníku dňa 20.8.2015

Zapísal: RNDr. Tatiana Záhradníková

Overil: Ing. Pavol Sedmák

p. Pavol Huntata